Ανδρέας Θεοδωρόπουλος

Ο Ανδρέας Θεοδωρόπουλος είναι Έλληνας πρώην ποδοσφαιριστής που αγωνιζόταν ως αμυντικός και νυν προπονητής.

Γεννήθηκε στις 27 Ιουνίου του 1971 στον Πειραιά και η καταγωγή του είναι από την Καλαμάτα.

Καριέρα

Ποδοσφαιρική καριέρα 

Την ποδοσφαιρική του καριέρα ξεκίνησε στα μέσα της δεκαετίας του '80, στις ακαδημίες του Α.Ο. Μοσχάτο και στη συνέχεια στην ανδρική ομάδα, στη θέση του επιθετικού ενώ ήταν και βασικό μέλος της Μικτής Πειραιά. Συνέχισε  στον Γ.Σ. Αγίων Αναργύρων και καθιερώθηκε στο κέντρο της άμυνας ενώ αγωνίστηκε και στην Μικτή Αθηνών Το 1990 μετακινήθηκε στη Νίκαια για τον Άρη Νίκαιας, παραμένοντας εκεί και την επόμενη χρονιά για την Ένωση Άρη - Νεάπολης, αγωνιζόμενος και τις δυο χρονιές στη Γ' Εθνική. Το 1992 πήρε μεταγραφή στην Προοδευτική του Γιάννη Κυράστα, με την οποία την περίοδο 1992-93 αγωνίστηκε στη Β' Εθνική και αναδείχθηκε καλύτερος αμυντικός της κατηγορίας, εκείνης της σεζόν. 

Στη συνέχεια, το 1993, σε ηλικία 21 ετών, εκάνε το μεγάλο βήμα στην καριέρα του, πέρνωντας μεταγραφή στην Α.Ε.Κ. του Ντούσαν Μπάγεβιτς, με την οποία εκείνη τη σεζόν (1993-94) στέφθηκε πρωταθλητής Ελλάδας. Το 1994 επέστρεψε ξανά στην Προοδευτική και τον Δεκέμβριο του ίδιου έτους μεταγράφηκε στον Απόλλωνα Σμύρνης του Γιάννη Παθιακακη  . Με την φανέλα του Απόλλων αγωνίστηκε το υπόλοιπο της σεζόν και επιπλέον δύο σεζόν (1995-96 και 1996-97) συμβάλλοντας σημαντικά στην έξοδο της ομάδας για μοναδική φορά  στην ιστορία της στην Ευρώπη και την συμμετοχή της στο Κύπελλο ΟΥΕΦΑ, ως βασικό στέλεχος της άμυνας και επίσης στον χαμένο, από την προηγούμενη ομάδα του Α.Ε.Κ., τελικό Κυπέλλου Ελλάδας.

Το 1997 μετακινήθηκε στον Βύρωνα, καθώς πήρε μεταγραφή στον Αθηναϊκό. Με τη φανέλα του Αθηναϊκού αγωνίστηκε δύο χρονιές στην Α' Εθνική (1997-98 όπου ψηφίστηκε για την καλύτερη ενδεκάδα του πρωταθλήματος και 1998-99) και ήταν ο τελευταίος σύλλογος, με τον οποίο αγωνίστηκε στην Α' Εθνική.

Στη συνέχεια το 1999 μεταγράφηκε στον Ατρόμητο Αθηνών. Το 2001 μεταγράφηκε στον Α.Σ. Ρόδος και το 2002 στον Βύζαντα Μεγάρων. Τον Ιανουάριο του 2003, στο δεύτερο μισό της σεζόν 2002-2003, μεταγραφήκε στον Εθνικό Πειραιώς, στον οποίο αγωνίστηκε μέχρι το τέλος της σεζόν, ολοκληρώνοντας παράλληλα και την ποδοσφαιρική του καριέρα του.

Προπονητική καριέρα 

Με την απόσυρσή του από την ενεργό δράση ως ποδοσφαιριστής, ξεκίνησε να ασχολείται ως προπονητής. Το 2004 ανέλαβε την τεχνική ηγεσία του Α.Ο. Ιλίου,Α ΕΠΣΑ στον οποίο εργάστηκε δύο συνεχόμενες σεζόν, μέχρι το 2006. Στη συνέχεια ανέλαβε τον Ολυμπιακό Αγίου Στεφάνου,Α ΕΠΣΑΝΑ για μία σεζόν, μέχρι το 2007. Το 2008 επέστρεψε στην Προοδευτική, αναλαμβάνοντας το scouting της ομάδας στην Γ ΕΘΝΙΚΗ . Το 2009 ανέλαβε ξανά την τεχνική ηγεσία του Α.Ο. Ιλίου, στον οποίο εργάστηκε τη σεζόν 2009-10, καταφέρνωντας να κρατήσει  την ομάδα σε αγώνα μπαράζ 

 στην Α' κατηγορία . Το 2014 μετακόμισε στη Μεσσηνία, όπου εργάστηκε στην Π.Σ. Καλαμάτα, ως βοηθός του Μιχάλη Καβαλιέρη, μέχρι το τέλος της σεζόν το 2015 στην Γ ΕΘΝΙΚΗ . Τον Δεκέμβριο του 2016 ανέλαβε την τεχνική ηγεσία του Βύζαντα Μεγάρων, όπου εργάστηκε μέχρι τέλη Μαρτίου του 2017.Στην συνέχεια συνεργάστηκε με την Ακαδημία Nestoras f.c.ως υπεύθυνος στον τομέα του personal trainer.Για την περίοδο 2019-21 ανέλαβε Τεχνικός Διευθυντής των τμημάτων Κ10-12-14-16 του Αχαρναϊκού.. Για την αγωνιστική περίοδο 2021 - 22 έχει αναλάβει την ομάδα Α.Π.Σ.ΚΥΘΝΟΥ η οποία αγωνίζεται στην Α κατηγορία κυκλαδων καθώς και την επίβλεψη των τμήματων υποδομής του συλλόγου. Είναι διπλωματούχος προπονητής UEFA A.

Παραπομπές

Πηγές 
Ανδρέας Θεοδωρόπουλος: Ένας νεαρός Μεσσήνιος και ανερχόμενος προπονητής, taklin.gr
«ΜΑΥΡΗ ΘΥΕΛΛΑ»: «Πρότυπό μου ο Κυράστας…» – ο Ανδρέας Θεοδωρόπουλος γυρίζει το χρόνο πίσω, taklin.gr

Έλληνες ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας
Έλληνες προπονητές ποδοσφαίρου
Ποδοσφαιριστές Προοδευτικής
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Απόλλων Σμύρνης
Ποδοσφαιριστές Αθηναϊκού
Ποδοσφαιριστές Ατρόμητου Αθηνών
Ποδοσφαιριστές Εθνικού Πειραιώς